open-index/open-wikipedia-markdown huggingface dataset:
Laisvosios programinės įrangos fondas

**Laisvosios programinės įrangos fondas**, **Free Software Foundation** (sntr. **FSF**, ) – visuomeninė, nevyriausybinė, ne pelno siekianti organizacija, kurią 1985 m. įkūrė Richard Stallman.

Tikslas – skatinti ir populiarinti Free Software naudojimą visame pasaulyje.

Vykdomojo direktoriaus pareigas šiuo metu eina Peter Brown.

## Valdyba
* Richard Stallman, (prezidentas): buvęs vad. Maintainer įvairių GNU Software (t. p. GCC ir Emacs), GNU GPL bendraautoris, Version 1 ir 2
* Geoffery Knauth, Senior Software Engineer; SFA, Inc.
* Lawrence Lessig, teisės profesorius; Stanford University
* Eben Moglen, (General Counsel), teisės ir teisės istorijos profesorius, Columbia University
* Henri Poole, CivicActions įkūrėjas
* Gerald J. Sussman, informatikos profesorius; MIT

## Narystė
2002 m. lapkričio 25 d. startavo FSF programa *FSF Associate Membership Programm*, skirta atskiriems asmenims.
2005 m. kovo mėn. buvo apie 3 400 narių.

2003 m. kovo 5 d. pradėta programa *Corporate Patron Programm*, skirta įmonėms. 45 firmos parėmė projektą.

## Apdovanojimai
* 1999: Linus Torvalds Award for Open Source Computing (žr.: http://www.stanfordalumni.org/news/magazine/2002/janfeb/showcase/motionpictures.html )
* 2004: Prix Ars Electronica Award of Distinction in the category of *Digital Communities* (Šaltinis: http://www.aec.at/en/prix/updates/article.asp?iNewsID=715&iTypeID=0 )

## Taip pat skaitykite
* Free Software Bazaar
* FSF Award

## Nuorodos
* Free Software Foundation 
* Die Free Software Definition 
* Dokumentai apie FS filosofiją 
* ''Free Software Foundation Europe'' tinklalapis
Officinae epitome

**Officinae epitome** („Kurzer Inbegriff einer literarischen Werkstatt“) – vokiška enciklopedija. Autorius – humanistas Johannes Ravisius (1480–1524).

## Turinys

*Officinae* iš pradžių buvo suskirstyta į skyrius asociacijų pagrindu; sistematizuota (J. J. Grasser) vėlesniuose leidimuose; 

# Buch: Götter, Religion, Kult (35 Kapitel)
# Buch: der Mensch (104 Kapitel)
# Buch: Staat, Gesetz, Krieg (39. Kapitel)
# Buch: Wissenschaften und Künste (107 Kapitel)
# Buch: Gesellschaftsleben, Tugenden und Laster (70 Kapitel)
# Buch: Zeitrechnung (8 Kapitel)
# Buch: Elemente, Pflanzen Tiere, fremde Völker (103 Kapitel)
# Buch: Fabeln der Dichter (ungeordnete Sammlung)

1663 leidimo turinys – Bazelis; 

# Mythologie und Kultus der Griechen und Römer
# Leib und Seele des Menschen
# Herkunft, Familie und Glücksgüter
# Frauen; Hauspersonal
# Besondere Körpergestalt und Kraft
# Krankheiten und Behinderungen
# Todesursachen und Todesarten
# Verschiedenes zu Leben und Tod
# Staatliche Herrschaft, Gesetze
# Strafen
# Botschafter und Geschäftsträger; Maß und Gewicht
# Krieg, Waffen, Sieges - und Ehrenzeichen
# Die Musen
# Lernen; geistige Gaben und Leistungen
# Zauber, Wetter, Himmels - und Erdkunde
# Griechische und lateinische Sophisten, Redner und Dichter
# Poetische Umschreibungen und Schilderungen
# Musik
# Historie; Heilkunde; Sprach - und Schriftkunde
# Theater, Spiel und Sport
# Bildende Künste
# Einige Handwerke
# Schifffahrt, Jagd, Pferdelenker
# Hauswirtschaft und einige Gewerbe
# Ernährung, Kleidung, Utensilien und Erfindungen
# Gott, Vaterland und Familie
# Tugenden und Laster
# Sexualverhalten; Muße und Schlaf
# Tages - und Jahreszeiten
# Winde, Berge und Gewässer
# Pflanzen
# Landtiere
# Fische
# Vögel
# Völkerkunde; Naturwunder; Vorzeichen

## Leidimai

* 1520 arba 1522: pirmasis leidimas
* 1545: Hrsg. von Conrad Lycosthenes
* 1617: Hrsg. von J. J. Grasser (Neuauflage 1663)
* 1560: Johannes Ravisius: *Officinae epitome*, Lyon: Seb. Gryphius
* 1665: Ioh. Ravisii Textoris Nivernensis, …, Officina, Sive Theatrum Histor. Et Poeticum, Ex Nat. Comite, Linocerio Et Gyraldo: Cum Indice, ad perfectionem illustratum, … Nova hac editione A J. Jac. Grassero … cum augmento exornatum, Basileae, Sumptibus Ludovici Regis, …

## Išnašos

## Literatūra

* Walter J. Ong: *Commonplace, Rhapsody: Ravisius Textor, Zwinger and Shakespeare*, *Classical Influences on European Culture 1500-1700*, ed. J. J. Bolgar. Cambridge, London, 1976, S. 107-159.

## Nuorodos

* 1560 m. fotokopijų leidimas ir tekstinis variantas su įvadu
Paprastoji tekšė

**Paprastoji tekšė** (*Rubus chamaemorus*) – erškėtinių šeimos daugiametis, 8–30 cm aukščio, dvinamis, žolinis, šakniastiebis augalas. Jo lapai trilypiai ar penkialypiai, žiedai balti. Vaisiai – stambūs oranžiniai sultingi kaulavaisiai. Auga pelkėse, šlapiuose miškuose. Lietuvoje dažniau šiauriniuose rajonuose. Bendras paplitimas: Skandinavija, Šiaurės Amerika, šiaurinė Azija.

Žydi gegužės–birželio mėn. Uogos – iki 1,5 cm skersmens, oranžiškai geltonos, sultingos, saldžiarūgštės, aromatingos; prinoksta liepos–rugpjūčio mėn.

Lietuvoje, išskyrus pietrytinę jos dalį, dažnoka. Auga aukštapelkėse, kai kur sudarydama nemažus sąžalynus. Tai labai atsparus šalčiui šviesamėgis augalas. Dauginasi sėklomis ir šakniastiebinėmis atžalomis. Uogose daug (iki 200 mg%) askorbino rūgšties (neveltui ji vadinama šiaurės apelsinu). Be to, jose yra cukrų (3,8–4,9), organinių rūgščių (0,9–1,4 %), pektinų (0,21–0,34 %), rauginių ir dažinių (0,2–0,3 %), mineralinių medžiagų.

Vaisiai vartojami švieži, tinka perdirbti, bet Lietuvoje menkai dera, todėl didesnės ūkinės reikšmės neturi.
Pelynas

**Pelynas**, arba **kartusis kietis, pelūnas, metėlis, kartėlis** (*Artemisia absinthium*) – kiečių (*Artemisia*) genties augalas.

Daugiametis, 60-100 cm aukščio žolinis augalas. Stiebas stačias arba kylantis, kiek briaunotas, lapuotas, prie pamato sumedėjęs, viršūninė dalis šakota, plaukuotas. Lapai pražanginiai, apšepę baltais plaukeliais, pamatiniai 6-9 cm ilgio ir 3-7 cm pločio, 2-3 kartus plunksniškai suskaidyti. Žiedynai – rutuliški, 2,5-5 mm skersmens graižai. Vainikėliai šviesiai geltoni. Lukštavaisis apie 1 mm ilgio, plokščias, neryškiai vagotas. Žydi liepos – rugpjūčio mėn., lukštavaisiai subręsta rugsėjo mėn. Dauginasi sėklomis. Auga dykvietėse, šiukšlynuose, skurdžioje žemėje.

## Panaudojimas

Šio augalas yra viena iš stipraus alkoholinio gėrimo – absento, tapusio bohemos simboliu, sudedamųjų dalių. Paplitęs mitas, jog absentas dėl pelynuose esančios medžiagos tujono sukelia haliucinacijas bei psichikos sutrikimus, tačiau tyrimai parodė, jog tujono koncentracija absente yra gerokai per maža tokiam poveikiui.

Naudojamas kaip prieskonis, ypač alkoholiniam gėrimui vermutui.

### Rizikos
1998 metais JAV maisto ir vaistų kontrolės tarnyba įspėjo visuomenę, jog pelynas maisto papilduose gali sukelti nervų sistemos sutrikimus, pasireiškiančius rankų bei kojų tirpimu, mąstymo sunkumais, nesugebėjimu koncentruoti dėmesį bei paralyžiumi.

## Vaistinė žaliava
Vaistinei žaliavai vartojamos iki 25 cm ilgio žydinčios viršūnės. Jos pjaunamos pradėjus augalams žydėti. Žaliavoje yra 0,5-2 % eterinio aliejaus, karčiųjų glikozidų, 142–224 mg% askorbino rūgšties, 31-46 mg% karotino, 4,03-7,68 mg% rauginių medžiagų, organinių rūgščių: obuolių, nikotino, gintaro, vyno.

## Vaistinės savybės
Pelynas yra labai kartus ir dažnai vartojamas kaip vaistinis augalas. Pagrindinė indikacija – esant virškinamo trakto sutrikimams. Vartojamas liaudies medicinoje nuo tulžies pūslės, kepenų ligų, kirmėlių. Vartojamas sumažėjus apetitui bei sergant kvėpavimo organų ligomis. 1 puodeliui reikia 1/2 šaukštelio žaliavos, gerti kelis kartus per dieną, likus pusei valandos iki valgio. Negalima perdozuoti, nes per didelė pelynų dozė gali sukelti vėmimą ir traukulius.

## Šaltiniai
Rytinės dėžiažuvės

**Rytinės dėžiažuvės** (*Aracanidae*) – pūsliažuvių (*Tetraodontiformes*) šeima. 

Šeimoje 6 gentys, 13 rūšių.
## Gentys
*Švelniakūnės dėžiažuvės (*Anoplocapros*) 
*Paprastosios dėžiažuvės (*Aracana*) 
**[[Caprichthys]] * 
*Dygiosios dėžiažuvės (*Capropygia*) 
*Dygiosios konokapros (*Kentrocapros*) 
*Paprastosios konokapros (*Polyplacapros*) 

## Nuorodos
*Rytinių dėžiažuvių (''Aracanidae'') nuotraukos ir rūšių sąrašas
Pipirmėtė

**Pipirmėtė** (*Mentha x piperita*) – notrelinių (*Lamiaceae*) šeimos mėtų (*Mentha*) genties augalų rūšis.

Daugiametis žolinis augalas. Stiebas stačias, lapai priešiniai, dantytais kraštais. Žiedai rausvai violetiniai. Vaisius – keturi tamsūs riešutėliai. Šakniastiebis šakotas.

Pipirmėtė auginama darželiuose, naudojama vaistų pramonėje. Žydi liepos – rugsėjo mėnesiais.

## Medicina
Pipirmėtės lapai skinami augalui žydint pirmoje dienos pusėje. Jų užpilas vartojamas kaip raminantis, tulžies išsiskyrimą skatinantis vaistas, atpalaiduoja spazmus, malšina skausmą, veikia baktericidiškai, plečia širdies vainikines kraujagysles. Vartojama esant migreniniams galvos skausmams. Tepalas vartojamas sergant sąnarių, raumenų uždegimais. Pipirmėtėje yra flavonoido Apigenino pasižyminčio antivėžiniu veikimu.
Investicinė kintamojo kapitalo bendrovė

**Investicinės kintamojo kapitalo bendrovė** – akcinė bendrovė, kurios akcininkai turi teisę bet kada pareikalauti išpirkti jų akcijas, o investicinės kintamojo kapitalo bendrovės kapitalo dydis kinta priklausomai nuo akcijų išleidimo ir išpirkimo. Verstis investicinių kintamojo kapitalo bendrovių valdymu turi teisę tik tam tikros formos (Lietuvoje – uždaroji akcinė bendrovė arba akcinė) bendrovė, turinti (Lietuvoje – Vertybinių popierių komisijos) išduotą valdymo įmonės veiklos licenciją. Tokią licenciją turinti bendrovė vadinama valdymo įmone.

## Šaltiniai
Prospektas (reklama)

**Prospektas** – spaudinys, kuriame pateikiama vartotojo informacija. Jame aprašoma prekės arba paslaugos, jos palyginamos arba analizuojamos jų savybės.

Kainos nebūtinai yra įvardijamos; tai daroma tam, kad susidomėjęs pasiūlymu potencialus klientas būtų priverstas kreiptis ir užmegztų kontaktą su pardavėju.

Finansų srityje prospektas – investuotojams ir visuomenei skirtas dokumentas, pateikiantis pagrindinę informaciją apie siūlomus vertybinius popierius.
Prospektas

Terminas **Prospekt** (: žvilgsnis) turi keletą reikšmių:

* Mene Prospektas (vaizdas);
* Versle – spaudinys, žr. Prospektas (reklama);
* Prospektas (vargonai);
* Pagrindinė gatvė TSRS ir Rytų bloko šalyse.

*Taip pat skaitykite:* Prospekcija
Dvidantės pūsliažuvės

**Dvidantės pūsliažuvės** (*Diodontidae*) – pūsliažuvių (*Tetraodontiformes*) šeima, kurios atstovai turi savotišką snapo pavidalo darinį, susidariusį iš tarpusavyje suaugusių dantų. Skrandis neturi išaugos ir kai jis prispildo vandens, tada žuvis smarkiai išsipučia ir pašiaušia ilgus odos spyglius. 

Šeimoje 7 gentys, 22 rūšys:
## Gentys
*Makulošo ežiažuvės (*Allomycterus*)
*Dvidantės (*Chilomycterus*)
*Ilgasnukės dvidantės (*Cyclichthys*)
*Dėmėtosios dvidantės (*Dicotylichthys*)
*Paprastosios dvidantės (*Diodon*)
*Baisiosios ežiažuvės (*Lophodiodon*)
**[[Lyosphaera]]*
**[[Tragulichthys]]* 

## Nuorodos
*'''Dvidančių pūsliažuvių''' (''Diodontidae'') nuotraukos ir rūšių sąrašas
Vadovas

Terminas **vadovas** turi keletą reikšmių:

* Vadovaujančias pareigas užimantis asmuo: vedėjas, direktorius, generalinis direktorius;
* Specialus leidinys, įvedantis į kokią nors sritį bei supažindantis su ja žr. vadovas (leidinys).
Sumitomo

**Sumitomo** (住友) – Japonijos įmonių konglomeratas (keiretsu).

Pavadintas įkūrėjo Masatomo Sumitomo vardu.

## Bendrovės
Sumitomo koglomeratas apima šias bendroves:
* Sumitomo Electric
* Sumitomo Mitsui Banking Corporation
* Sumitomo Chemical Co., Ltd., chemijos pramonė
* Sumitomo Heavy Industries, Ltd., Mašinų gamyba ir laivų statyba
* Sumitomo Mitsui Banking Corporation, finansai
* Sumitomo Metal Industries, Ltd., plienas
* Sumitomo Metal Mining Co., Ltd., kiti metalai
* Sumitomo Corporation,
* The Sumitomo Trust & Banking Co., Ltd., finansai
* Sumitomo Life Insurance Co., draudimas
* Sumitomo Coal Mining Co., Ltd., kalnakasyba
* The Sumitomo Warehouse Co., Ltd.
* Sumitomo Electric Industries, Ltd., elektronika ir elektros prekės
* Mitsui Sumitomo Insurance Co., Ltd., draudimas
* Nippon Sheet Glass Co., Ltd., stiklas
* NEC Corporation, elektronika ir elektros prekės
* Sumitomo Realty & Development Co., Ltd., nekilnojamasis turtas
* Sumitomo Osaka Cement Co., Ltd., cementas
* Sumitomo Light Metal Industries, Ltd., metalai (išskyrus plieną)
* Sumitomo Mitsui Construction Co., Ltd., statyba
* Sumitomo Bakelite Co., Ltd., chemijos pramonė
* Sumitomo Forestry Co., Ltd., miškininkystė

## Nuorodos
* Sumitomo Group Public Affairs Committee (japonų ir anglų k.)
* Sumitomo Drive Europe (anglų ir vokiečių k.)
* Sumitomo Electric Industries (anglų k.)
XVIII pasaulio futbolo čempionatas/Rungtynės

**[[XVIII pasaulio futbolo čempionatas|XVIII pasaulio futbolo čempionato]] rungtynių** rezultatai:

## Grupės varžybos

### 1 turas
*Plačiau: [[XVIII pasaulio futbolo čempionatas/Rungtynės/1 turas|1 turo rungtynių statistika]]*

### 2 turas
*Plačiau: [[XVIII pasaulio futbolo čempionatas/Rungtynės/2 turas|2 turo rungtynių statistika]]*

### 3 turas
*Plačiau: [[XVIII pasaulio futbolo čempionatas/Rungtynės/3 turas|3 turo rungtynių statistika]]*

### Aštuntfinaliai
*Plačiau: [[XVIII pasaulio futbolo čempionatas/Rungtynės/Atkrintamosios#Aštuntfinaliai|Aštuntfinalių statistika]]*

### Ketvirtfinaliai
*Plačiau: [[XVIII pasaulio futbolo čempionatas/Rungtynės/Atkrintamosios#Ketvirtfinaliai|Ketvirtfinalių statistika]]*

### Pusfinaliai
*Plačiau: [[XVIII pasaulio futbolo čempionatas/Rungtynės/Atkrintamosios#Pusfinaliai|Pusfinalių statistika]]*

### Finalai
*Plačiau: [[XVIII pasaulio futbolo čempionatas/Rungtynės/Atkrintamosios#Finalai|Finalų statistika]]*
Fuji Electric

**Fuji Electric Holdings Co., Ltd.** () – Japonijos holdingo bendrovė, valdanti įvairios įrangos (siurblių, generatorių, matavimo priemonių, variklių ir kt.) gamintojus.

## Nuroodos
* Oficiali svetainė
Paprastoji mėnulžuvė

**Paprastoji mėnulžuvė**, **mėnulžuvė** (*Mola mola*) – mėnulžuvinių (*Molidae*) šeimos žuvis. Pavadinimas iš lotynų k. žodžio – *girnos*; žiūrint iš šono žuvis atrodo panaši į diską. Ilgis apie 3 m, svoris daugiau kaip tona. Tai sunkiausia pasaulio kaulinė žuvis. Minta medūzomis. Vandenyje plaukioja lėtai, tačiau išgąsdinta gali iš vandens iššokti. Kartais kaitinasi saulėje, gulėdama vandens paviršiuje. Labai vislios, išneršia iki 300 milijonų ikrelių, kuriuos nuneša srovė. Aptinkamos beveik visuose pasaulio vandenynuose, kur vyrauja tropinis klimatas.

## Šaltiniai
Kontroliuojančioji investicijų bendrovė

**Kontroliuojančioji investicijų bendrovė** – investicijų bendrovė, kurios turimas investicijų portfelis nėra diversifikuotas ir ji nėra išleidusi išperkamųjų akcijų.

Kontroliuojančioji investicinė bendrovė gali būti įsteigta tik reorganizavus investicinę akcinę bendrovę, taip pat kitos rūšies įmonę (išskyrus investicinį fondą ir uždarąjį investicinį fondą).
Diversifikavimas

Investicijų portfelio **diversifikavimas** – priemonė valdant ir investuojant turimas vertybes.

Gali būti nustatoma (teisės aktų arba bendrovės vadovybės), kad į vieno emitento vertybinius popierius ar pinigų rinkos priemones gali būti investuota ne daugiau kaip tam tikras procentas (Lietuvoje – 5 procentai kolektyvinio investavimo subjekto) turtą sudarančių grynųjų aktyvų.

Į vieno emitento vertybinius popierius ar pinigų rinkos priemones Lietuvoje gali būti investuota daugiau kaip 5 procentai, bet ne daugiau kaip 10 procentų grynųjų aktyvų, su sąlyga, kad tokių investicijų bendra suma nėra didesnė kaip 40 procentų grynųjų aktyvų (šis apribojimas netaikomas indėliams ir išvestinėms investicinėms priemonėms, kuriomis prekiaujama ne biržos rinkoje, jeigu jų emitentą prižiūri priežiūros institucija).

Investicijos į indėlius vienoje kredito įstaigoje negali sudaryti daugiau kaip tam tikro procento (Lietuvoje – 20 procentų) kolektyvinio investavimo subjekto turtą sudarančių grynųjų aktyvų.

Bendra investicijų į vieno asmens išleistus vertybinius popierius, pinigų rinkos priemones ar indėlius bei įsipareigojimų, atsirandančių iš išvestinių finansinių priemonių sandorių su tuo asmeniu, suma negali būti didesnė kaip tam tikra dalis (Lietuvoje – 20 procentų) kolektyvinio investavimo subjekto turtą sudarančių grynųjų aktyvų.

Taip pat gali būti nustatoma, kad investicijos į kokios nors valstybės ar savivaldybių išleistus arba garantuotus vieno emitento vertybinius popierius ar pinigų rinkos priemones negali būti didesnės kaip tam tikra dalis (Lietuvoje į Europos Sąjungos valstybių išleistus popierius – 35 procentai) kolektyvinio investavimo subjekto turtą sudarančių grynųjų aktyvų.

Vertybinių popierių priežiūros subjektas (institucija, fondo vadovybė, kontrolės subjektas) gali leisti investuoti į tam tikrus vertybinius popierius ar pinigų rinkos priemones ir didesnę dalį grynųjų aktyvų, jei tokiu atveju investuotojų interesai būtų pakankamai apsaugoti, investuota į, pavyzdžiui, ne mažiau kaip 6 emisijų vertybinius popierius ar pinigų rinkos priemones, o į vienos emisijos vertybinius popierius ar pinigų rinkos priemones investuota ne daugiau kaip tam tikra dalis (pvz., 30 procentų) grynųjų aktyvų.

Investicijos į obligacijas tam tikrais atvejais negali būti didesnės kaip tam tikra dalis (pavyzdžiui, 25 procentai) grynųjų aktyvų. Gali būti nustatoma, kad kai į tokias vieno emitento obligacijas investuojama daugiau kaip keli procentai (bet ne daugiau kaip, pvz., 25 procentai) grynųjų aktyvų, bendra tokių investicijų suma negali būti didesnė kaip, pavyzdžiui, 80 procentų grynųjų aktyvų.

Taip pat gali būti nustatoma, kad į įmonių, priklausančių grupei, kuri turi sudaryti konsoliduotą finansinę atskaitomybę, išleistus vertybinius popierius ir pinigų rinkos priemones gali būti investuota ne daugiau kaip tam tikra dalis (pvz., 20 procentų) grynųjų aktyvų.
Vienaraginės

**Vienaraginės** (*Monacanthidae*) – pūsliažuvių (*Tetraodontiformes*) šeima. Paplitusios Ramiojo, Atlanto ir Indijos vandenynų atogrąžų zonoje. Gyvena priekrantėse, prie koralinių rifų, dumblių sąžalynuose.

Šeimoje 26 gentys, 107 rūšys.
## Gentys
*Dygiosios vienaragės (*Acanthaluteres*)
*Vienaragės (*Acreichthys*)
*Paprastosios vienaragės (*Aluterus*)
*Glotniosios vienaragės (*Amanses*)
*Ūsuotosios vienaragės (*Anacanthus*)
*Nykštukinės vienaragės (*Brachaluteres*)
*Kanterinai (*Cantherhines*)
*Kantešenijos (*Cantheschenia*)
*Plaukuotosios raguotės (*Chaetodermis*)
**[[Colurodontis]]*
**[[Enigmacanthus]]*
**[[Eubalichthys]]*
**[[Lalmohania]]*
**[[Meuschenia]]*
*Paprastosios vienaragės (*Monacanthus*)
**[[Nelusetta]]*
*Šiurkščiosios vienaragės (*Oxymonacanthus*)
*Seišelinės vienaragės (*Paraluteres*)
*Afrikinės vienaragės (*Paramonacanthus*)
*Jūrų galąstuvai (*Pervagor*)
*Netikrieji aliuteriai (*Pseudalutarius*)
*Netikrosios vienaragės (*Pseudomonacanthus*)
*Tinklinės vienaragės (*Rudarius*)
**[[Scobinichthys]]*
*Voratinklinės vienaragės (*Stephanolepis*)
*Jūrų dildės (*Thamnaconus*)


Image:Almon u0.png|Šiurkščioji vienaragė (*Aluterus monoceros*) 
Image:Aluterus scriptus 600.jpg|*Aluterus scribus* 
Image:Amanses scopas.jpg|Glotnioji vienaragė (*Amanses scopas*)
Image:Cantherhines macrocerus juvenil.jpg|*Cantherhines macrocerus* 
Image:Oxymonacanthus longirostris.jpg|Ilgasnukė šiurkščioji vienaragė (*Oxymonacanthus longirostris*)
Image:Nelusetta ayraud (Chinaman-leatherjacket).gif|Geltonpelekis navodonas (*Nelusetta ayraud*)
Finansų maklerio įmonė

**Finansų maklerio įmonės** () – įmonės, patikėjimo teise valdančios klientų investicinius portfelius ir teikiančios konsultacijas šiais klausimais. Finansų maklerio įmonės ne tik tarpininkauja vertybinių popierių prekyboje, bet ir užsiima investicinių bankų veikla. Lietuvoje investicinių bankų paslaugas teikia Finansų maklerio įmonės, pavyzdžiui, Finasta, Orion Securities, SEB Enskilda.

## Lietuvoje

Vadovaujantis Finansinių priemonių rinkų įstatymo 4 str. 1 d., nuolat ir profesionaliai teikti investicines paslaugas Lietuvos Respublikoje gali tik finansų maklerio įmonės, turinčios priežiūros institucijos (Lietuvos Banko - aut. past.) ar kitos valstybės narės priežiūros institucijos išduotą finansų maklerio įmonės licenciją, taip pat Lietuvos Respublikoje ar kitoje valstybėje narėje licencijuotos kredito įstaigos, jeigu kredito įstaigos licencija suteikia teisę teikti investicines paslaugas, ir finansų patarėjo įmonės, turinčios priežiūros institucijos (Lietuvos Banko - aut. past.) išduotą licenciją.  

## Taip pat skaitykite
* Finansų patarėjo įmonė
* Investicinė bankininkystė
* Privačioji bankininkystė
* Šeimos biuras
Investicinės paslaugos

**Investicinės paslaugos** – finansinio tarpininkavimo srityje teikiamos paslaugos, siekiant investuoti turimas vertybes.

## Rūšys

# pavedimų dėl vertybinių popierių priėmimas ir perdavimas;
# pavedimų įsigyti ar perleisti vertybinius popierius vykdymas klientų sąskaita;
# pavedimų įsigyti arba perleisti vertybinius popierius vykdymas savo sąskaita;
# klientų vertybinių popierių portfelių valdymas pagal jų individualius pavedimus;
# vertybinių popierių platinimas pagal susitarimą su emitentu, įsipareigojant arba neįsipareigojant jo emisiją išplatinti;
# vertybinių popierių saugojimas, apskaita ir tvarkymas;
# paskolos, kuria siekiama suteikti galimybę klientui vykdyti operaciją su vertybiniais popieriais, suteikimas, jeigu jos davėjas yra susijęs su ta operacija;
# konsultavimas investavimo į vertybinius popierius klausimais.

## Reikalavimai teikti investicines paslaugas

Įmonė, norinti teikti investicines paslaugas, paprastai privalo gauti finansų rinkos priežiūros institucijos (Lietuvoje – Vertybinių popierių komisijos) išduodamą finansų maklerio įmonės licenciją.

Lietuvoje operacijos, kurioms atlikti būtina turėti finansų maklerio licenciją, yra šios:
# siūlyti pirkti ar kitaip perleisti vertybinius popierius vertybinių popierių viešosios apyvartos tarpininko ar kliento sąskaita;
# konsultuoti investavimo į vertybinius popierius klausimais;
# perduoti į biržą pavedimus dėl vertybinių popierių;
# valdyti klientų vertybinių popierių portfelius.
Finansų makleris

**Finansų makleris** – asmuo, turintis teisę tam tikra (valstybės) nustatyta tvarka teikti finansinio tarpininkavimo paslaugas.

Finansų maklerių misija – suvesti konkrečios paslaugos interesantą (pirkėją) su (potencialiu) pardavėju ir sklandžiai įvykdyti konversinę operaciją.

## Veikla finansų organizacijose
Finansų makleris atlieka profesines funkcijas arba dirba pagal darbo sutartį. Jo pareigos yra susijusios su vertybinių popierių rinkos funkcionavimu; jis gali būti dirbti arba būti išrenkamas vadovu:
# finansų maklerio įmonėje;
# komercinio banko specializuotame vidaus struktūriniame padalinyje, teikiančiame investicines paslaugas;
# investicijų bendrovėje;
# valdymo įmonėje;
# pensijų fonde;
# vertybinių popierių biržoje;
# vertybinių popierių depozitoriume;
# vertybinių popierių komisijoje;
# įmonėje ar institucijoje, kurios pagrindinė veikla yra susijusi su vertybinių popierių rinka.

## Sąlygos

Asmens, pretenduojantis tapti finansų makleriu, turi turėti žinių apie vertybinių popierių rinkos (VPR) funkcionavimo principus, VPR dalyvių veiklos būdus, formas bei teisinį reguliavimą; tokios žinios paprastai yra patikrinimos kvalifikacinio egzamino metu.

Paprastai makleriu gali būti fizinis asmuo, tik turintis finansų rinkos priežiūros institucijos (Lietuvoje – Vertybinių popierių komisijos) išduotą licenciją. Tokia licencija vadinama **[[finansų maklerio licencija]]**.

## Reikalavimai

Asmeniui, norinčiam laikyti kvalifikacinį egzaminą finansų maklerio licencijai gauti, gali būti keliami įvairūs reikalavimai:
* pretendentas turi turėti vidurinį išsilavinimą ir 1 metų darbo, susijusio su vertybinių popierių rinka, stažą kredito ar finansų institucijoje. Pretendentui, turinčiam aukštąjį išsilavinimą, darbo stažas Lietuvoje yra nebūtinas;
* pretendentas, norintis gauti tam tikrą licencijos rūšį (pvz., norėdamas gauti konsultanto ar generalinę licenciją), turi turėti aukštąjį išsilavinimą.
Investicinės priemonės

**Investicinės priemonės** – tam tikri vertybiniai popieriai bei sandoriai.

Investicinės priemonės patvirtina dalyvavimą investicinėje kintamo kapitalo bendrovėje arba investiciniame fonde.

Tai gali būti:
* pinigų rinkos priemonės (priemonės, kuriomis paprastai prekiaujama pinigų rinkoje, – indėlio sertifikatai ir kitos);
* finansiniai būsimieji sandoriai, įskaitant tuos, kurie suteikia teisę tik gauti pinigus;
* būsimieji palūkanų normos sandoriai;
* palūkanų normos, valiutos, akcijų ar akcijų indeksų apsikeitimo sandoriai;
* pasirinkimo sandoriai dėl vertybinių popierių ar investicinių priemonių pirkimo ar pardavimo, įskaitant priemones, kurios suteikia teisę tik gauti pinigus, bei valiutos ir palūkanų normos pasirinkimo sandorius;
* vertybiniai popieriai:
** akcinių bendrovių akcijos ir depozitoriumo pakvitavimai dėl akcijų;
** skolos vertybiniai popieriai;
** kiti perleidžiami vertybiniai popieriai, suteikiantys teisę pasirašymo ar keitimo būdu įsigyti akcinių bendrovių akcijų, depozitoriumo pakvitavimai dėl akcijų bei skolos vertybinių popierių.
Ilgauodegės triragės raganugarės

**Ilgauodegės triragės raganugarės** (*Triacanthidae*) – pūsliažuvių (*Tetraodontiformes*) šeima.

Šeimoje 4 gentys, 7 rūšys.

## Gentys
* Netikrosios triragės raganugarės (*Pseudotriacanthus*)
* Paprastosios triragės (*Triacanthus*)
* Australinės triragės (*Tripodichthys*)
* Indinės triragės (*Trixiphichthys*)

## Šaltiniai
Keturdantės pūsliažuvės

**Keturdantės pūsliažuvės** (*Tetraodontidae*) – pūsliažuvių (*Tetraodontiformes*) šeima. Kūno paviršius dygliuotas. Pirmojo nugarinio bei pilvinių pelekų nėra. Nuo skrandžio atsišakoja maišas, kurį pajaudinta žuvis pripildo vandens ir oro. Tada ji tampa rutuliška su pašiauštais dygliais ir plūduriuoja vandens paviršiuje pilvu į viršų. Iš žiočių kyšo 4 stiprūs dantys (susiformavę suaugus smulkesniems). 

Iš viso apie 185 rūšys. Žinomesnės iš jų:
* Fugu (*Takifugu niphobles*). Labai nuodinga žuvis, kurios nuodai stipresni už kalio cianidą, tačiau Japonijoje, labai rūpestingai paruošta, laikoma didžiausiu skanėstu. Baidydama plėšrūnus žuvis savo nervus paralyžiuojančius nuodus gali išskirti į vandenį. Be to, ji dar sugeba išsipūsti, prisirydama vandens į skrandyje esantį maišą; tuomet kūno šonuose esantys dygliai pakyla.
* Nilinis dygliapilvis, arba fahakas (*Tetraodon fahaka*). Ilgis iki 45 cm. Gyvena Nilo upėje.

## Gentys
* Gražiosios pūsliažuvės (*Amblyrhynchotes*)
* Dėmėtosios pūsliažuvės (*Arothron*)
* *[[Auriglobus]]*
* Aštriasnukiai dygliapilviai (*Canthigaster*)
* Pasišiaušėlės (*Carinotetraodon*)
* Marmuriniai dygliapilviai (*Chelonodon*)
* Papūginės pūsliažuvės (*Colomesus*)
* Rutulžuvės (*Contusus*)
* Balionžuvės (*Ephippion*)
* *[[Feroxodon]]*
* *[[Fugu]]*
* Azijiniai dygliapilviai (*Gastrophysus*)
* *[[Javichthys]]*
* Kiškiagalviai dygliapilviai (*Lagocephalus*)
* *[[Liosaccus]]*
* *[[Marilyna]]*
* Digliapilviai išsipūtėliai (*Monotretus*)
* *[[Omegaphora]]*
* Pelaginės keturdantės šunžuvės (*Pelagocephalus*)
* *[[Polyspina]]*
* *[[Reicheltia]]*
* Jūrų rutulėliai (*Sphoeroides*)
* Dygliapilviai fugai (*Takifugu*)
* *[[Tetractenos]]*
* Paprastieji keturdančiai dygliapilviai (*Tetraodon*)
* Rupūžiniai dygliapilviai (*Torquigener*)
* Dygliapilviai tilerijai (*Tylerius*)
* *[[Xenopterus]]*


Image:Arhis u0.png|Dygioji pūsliažuvė (*Arothron hispidus*)
Image:Black-spotted.puffer.arp.jpg|*Arothron nigropunctatus*
Image:Lagocephalus laevigatus.JPG|Kiškiagalvis dygliapilvis (*Lagocephalus laevigatus*)
Image:Tetraodon mbu.JPG|Konginė pūsliažuvė (*Tetraodon mbu*)
Finansų maklerio licencija

**Finansų maklerio licencija** – licencija, kuria suteikiama teisė veikti finansinio tarpininkavimo sektoriuje. Tai fiziniam asmeniui išduotas dokumentas, patvirtinantis, kad fizinis asmuo atitinka finansų makleriui keliamus reikalavimus ir turi teisę (priklausomai nuo finansų maklerio licencijos rūšies) vykdyti finansų maklerio operacijas.

Įmonė, norinti teikti investicines paslaugas, paprastai privalo gauti finansų rinkos priežiūros institucijos (Lietuvoje – Vertybinių popierių komisijos) išduodamą finansų maklerio įmonės licenciją.

## Rūšys
# finansų maklerio prekybininko licencija, suteikianti teisę perduoti į biržą pavedimus dėl vertybinių popierių;
# finansų maklerio konsultanto licencija, suteikianti teisę siūlyti, pirkti, parduoti ar kitaip perleisti vertybinius popierius viešosios apyvartos tarpininko ar kliento sąskaita; konsultuoti investavimo į vertybinius popierius klausimais; valdyti klientų **[[vertybinių popierių portfelis|vertybinių popierių portfelius]]**;
# generalinė licencija, suteikianti teisę perduoti į biržą pavedimus dėl vertybinių popierių bei vykdyti operacijas, kurias vykdyti suteikia finansų maklerio konsultanto licencija.

## Reikalavimai

Pretendentams, norintiems gauti maklerio licenciją Lietuvoje, yra keliami šie reikalavimai:
# pretendentas, norintis gauti finansų maklerio prekybininko licenciją, turi turėti vidurinį išsilavinimą ir 1 metų darbo, susijusio su vertybinių popierių rinka, stažą kredito ar finansų institucijoje. Pretendentui, turinčiam aukštąjį išsilavinimą, darbo stažas nebūtinas.
# Pretendentas, norintis gauti konsultanto ar generalinę licenciją, turi turėti aukštąjį išsilavinimą.
# Pretendentas, norintis gauti finansų maklerio prekybininko ar generalinę finansų maklerio licenciją, turi būti išlaikęs biržos bei depozitoriumo, registruotų Lietuvoje, praktinius testus ar kitus Vertybinių popierių komisijos pripažįstamus žinių patikrinimus.
Portfelis

Terminas **Portfelis** turi keletą reikšmių:

* Vertybinių popierių portfelis;
* Investicijų portfelis;
* Ministro portfelis;
* Atari Portfolio;
* Electronic Portfolio;
* Extensis Portfolio;
* Portfelis (galanterija).

Panašūs:
* Ministras be portfelio
Trumpauodegės triragės raganugarės

**Trumpauodegės triragės raganugarės** (*Triacanthodidae*) – pūsliažuvių (*Tetraodontiformes*) šeima. Paplitusios vakarinėje Atlanto vandenyno dalyje ir Ramiajame vandenyne. Gyvena giliai vandenyje prie dugno.
 
Šeimoje 11 genčių, 22 rūšys.

## Gentys
* Išpūstagurklės raganugarės (*Atrophacanthus*)
* Gelminės raganugarės (*Bathyphylax*)
* Raganugariai chirurgai (*Halimochirurgus*)
* Holardijos (*Hollardia*)
* Džonsoninos (*Johnsonina*)
* Trimitinės raganugarės (*Macrorhamphosodes*)
* Mefistai (*Mephisto*)
* Netikrosios holardijos (*Parahollardia*)
* Tridryžės raganugarės (*Paratriacanthodes*)
* Paprastosios triragės raganugarės (*Triacanthodes*)
* Bengalinės triragės raganugarės (*Tydemania*)

## Nuorodos
* Trumpauodegių triragių raganugarių (''Triacanthodidae'') nuotraukos ir rūšių sąrašas
Tridantės pūsliažuvės

**Tridantės pūsliažuvės** (*Triodontidae*) – pūsliažuvių (*Tetraodontiformes*) šeima, kurioje 1 gentis ir 1 rūšis – **tridantė pūsliažuvė** (*Triodon macropterus*). Paplitusios Indijos ir vakarų Ramiajame vandenynuose.

## Nuorodos
* Family Triodontidae – Three - toothed puffer
Vertybinių popierių portfelis

**Vertybinių popierių portfelis** – investuotojo turimų vertybinių popierių rinkinys, nuosavybės teise priklausantis tam tikram asmeniui (fiziniam ar juridiniam). VP portfelis yra sudarytas iš dviejų ir daugiau vertybinių popierių tam, kad būtų galima pasiekti norimus tikslus rizikos ir pelningumo atžvilgiu. Pagrindinis investuotojo tikslas – suformuoti tokį vertybinių popierių portfelį, kuris atitiktų investuotojo poreikius prisiimamos rizikos ir pelningumo atžvilgiu. Formuojant ir valdant vertybinių popierių portfelį neišvengiamai susiduriama su rizika ir pelningumu. Nuo tam tikros sumos rekomenduojamas diversifikavimas, norint valdyti riziką bei išvengti pernelyg didelių nuostolių nepamatuotai rizikuojant turimomis vertybėmis.

## VP portfelio sudarymas
Vertybinių popierių portfelio sudarymo vyksmą galima suskaidyti į šias pakopas:
* Investicinių tikslų išsikėlimas;
* Investicinės politikos sudarymas;
* VP portfelio strategijos parinkimas;
* VP atranka;
* VP portfelio veiksmingumo įvertinimas.
Visos šios pakopos sudaro uždarą ratą, kuriame veiksmingumo įvertinimas gali nulemti tikslų, politikos, taktikos, sandaros pataisas.

## VP portfelių rūšys
Priklosomai nuo psichologinių bei kitų charakterio savybių, galima sudaryti trijų rūšių VP portfelius.

* Aršus (agresyvus) VP portfelis;
Paprastai tokį VP portfelį sudaro rizikingesni VP, pavyzdžiui, akcijos.
* Nuosaikus (optimalus) VP portfelis;
Dažniausiai tokį VP portfelį sudaro kelių rūšių VP: akcijos, iždo obligacijos.
* Atsargus (konservatyvus) VP portfelis;
Paprastai tokį VP portfelį sudaro praktiškai nerizikingi VP, pavyzdžiui, vyriausybės skolos VP, kurių palūkanų norma nėra didelė, beveik dengianti infliacija.

## VP portfelių strategijos
Yra dvi pagrindinės VP portfelių taktikos, t. y. aktyvi bei pasyvi valdymo strategija.

* Aktyvus VP portfelio valdymas
Aktyvaus VP portfelio valdymo šalininkai remiasi prielaida, kad finansų rinkos yra neveiksmingos, t. y. jos neatspindi tikrųjų VP kainų
* Pasyvus VP porfelio valdymas
Pasyvus VP portfelio valdymas tinka veiksmingoms finansų rinkoms bei sudarant ilgalaikius VP portfelius

## Valdymo ypatumai
Diversifikavimas kaip instrumentas yra plačiai praktikuojamas valdant didelės vertės investicijų portfelius.
Finansinis tarpininkavimas

**Finansinis tarpininkavimas** – paslaugos, kuriomis padedama paslaugų gavėjams gauti finansavimą, reikalingą turtui (vertybėms) įsigyti, (iš)mainyti, į jas investuoti ar jas parduoti.

Finansinis tarpininkavimo ekspertai, makleriai, konsultantai bendradarbiaudami su kredito, lizingo įstaigomis ir bendrovėmis, savo klientams pateikia konkrečią ir išsamią siūlomų finansavimo sąlygų analizę, įvertina finansines kliento galimybes, parengia patį norimą (optimalų) finansavimo variantą.

Gali būti tarpininkaujama, susitariant su kredito įstaigomis (bankais), lizingo bendrovėmis dėl palankesnių kliento pateiktos idėjos finansavimo sąlygų, profesionaliai padedant įveikti vertybių (pinigų) skolinimosi, finansavimo gavimo etapus, įsigyjant materialines bei kitokias vertybes, įgyvendinant verslo planus.
Ruandos vėliava

**Ruandos vėliava** buvo įteisinta 2001 metų spalio 25 dieną.

Vėliavos pagrindą sudaro trijų spalvų trispalvė, kurios dvi juostos yra vienodo formato, užimančios pusė visos vėliavos ploto. Likusi viršutinė juosta užima kitą pusę vėliavos.

Ruandos respublikos vėliavoje vyrauja trys spalvos: mėlyna, užimanti pusę vėliavos, bei geltona ir žalia spalvos. Vėliavos mėlyno fono dešiniajame kampe vyrauja saulės simbolis, kuris dominuoja tik nedaugelyje šalių. Šioje vėliavoje žydra spalva simbolizuoja taiką ir laimę šioje karo, nepritekliaus bei genocido išsekintoje šalyje, geltona spalva simbolizuoja ekonomikos progresą, kuris labai reikalingas šiai vienai skurdžiausių bei mažai gamtinių resursų turinčiam kraštui, žalia – viltį kada nors šiai šaliai tapti turtingai. Saulės simbolis – taiką ir vienybę tarp Ruandos tautų, kurių santykiai praeityje atnešė vien negandas ir nuoskaudas.

## Istorija

Ruandai priklausant Vokietijos Imperijai, 1914 metais buvo nutarta kiekvienai kolonijai suteikti vėliavą, atspindinčią šios teritorijos specifiškumą. Iki 1918 metų Ruanda buvo Vokietijos Rytų Afrikos dalimi ir šioje teritorijoje oficiali buvo pastarosios teritorijos vėliava. Vėliavos formatas buvo toks, koks ir Namibijos Respublikos, kuomet ji priklausė Vokietijos Imperijai. Skirtumas buvo tik emblema, kurioje buvo pavaizduotas liūtas. Nuo 1918–1962 metų, šiai šaliai priklausant Belgijai, įteisinta buvo atitinkama Belgijos administracijos vėliava.

Daugelis Afrikos buvusių kolonijų atgavusios nepriklausomybę tuojau keisdavo vėliavas. Kaip ir daugelis Afrikos šalių, Ruanda irgi nebuvo išimtis keičiant savo vėliavą. 1962 metų liepos 1 dieną, šaliai tapus nepriklausomai, buvo įteisinta naujoji vėliava, kuri egzistavo iki 2001 metų, kuomet buvo įteisinta dabartinė. Senoji vėliava bene unikaliausia iš kadaise egzistavusių, ši raudonos, geltonos bei žalios vertikalių spalvų trispalvė buvo unikali tuo, kad joje (geltonajame fone) buvo raidė – didžioji raidė **R**, kuri simbolizavo šalies pavadinimą. 2001 metais, siekiant mažinti pilietinio karo bei genocido žaizdas (vėliava daugeliui asocijavosi su genocidu), ši vėliava buvo pakeista.
Gaizinkalnas

**Gaizinkalnas**, **Gaizinis** () – aukščiausia Latvijos kalva, siekianti 311,9 m virš jūros lygio (santykinis aukštis 61,6 m). Kalva stūkso Vidžemės aukštumoje, Maduonos savivaldybėje, į vakarus nuo Maduonos. Sudarytas iš smėlio, žvirgždo, moreninio priemolio. Šlaitai statūs, apaugę eglėmis, beržais. Nuo 1987 m. priklauso Gaizinkalno gamtos parkui.

Lankomas turistų, veikia slidinėjimo trasos, keltuvai. XX a. devintajame dešimtmetyje kalvos viršūnėje pradėtas statyti apžvalgos bokštas, kuris dėl lėšų trūkumo ir neteisingai įrengtų pamatų liko nebaigtas. Bokštas nugriautas (susprogdintas) 2012 m. gruodį.

## Šaltiniai
Brendan Fraser

**Brendanas Freizeris** (*Brendan Fraser*, g. 1968 m. gruodžio 3 d. Indianapolyje) – kanadiečių-amerikiečių aktorius. Labiausiai išgarsėjo suvaidinęs filme „Mumija“ bei vėlesniuose jo tęsiniuose („Mumijos sugrįžimas“, „“).

95-ojoje „Oskarų“ teikimo ceremonijoje buvo apdovanotas „Oskaru“ už vaidmenį filme „Banginis“ (2022 m.)

Būdamas vaiku gyveno Sietle, Eurikoje, Otavoje, Kalifornijoje, Olandijoje, Šveicarijoje.
## Išnašos

## Nuorodos
* Oficiali svetainė
Commentariorum rerum urbanarum

**Miesto reikalų apybraižos** () – itališkoji visuotinė enciklopedija, išleista XVI a.

Leidėjas – R. Maffei iš Volteros. Enciklopedija išleista 1506 m. Romoje, perspausdinta Paryžiuje 1526 m.; iki 1603 išėjo 6 leidimai).

## Apimtis
38 knygose aprašomas šiuolaikinis pasaulis, kokį XVI a. suvokė autorius, įtraukdamas ispanų bei portugalų keliautojų atradimus, žymių žmonių biografijas. Enciklopedijoje taip pat pateikiamos įvairių mokslo disciplinų žinios (analizės forma).
Cyclopedia: or, An universal dictionary of arts and sciences

**Cyclopaedia** – visuotinė enciklopedija. Išleido Ephraim Chambers (1680–1740).

Ephraim Chambers 1728 m. Londone išleido tokiu pavadinimu dvitomę enciklopediją *Cyclopedia: or, An universal dictionary of arts and sciences*.

*Cyclopaedia* yra pirmoji anglų kalba išleista enciklopedija; be to ji pirmoji iš visų iki šiol žinomų žinynų pateikė nuorodas į kitus žinyno straipsnius.

: *„[…] Chambers is clearly the father of the modern encyclopaedia throughout the world. […] Chambers's Cyclopaedia is particularly remarkable for its elaborate system of cross - references, and for the broadening of Harris's coverage to include more of the humanities“* (Robert Collison, *Encyclopaedias: Their history throughout the ages*).

**Cyclopaedia** remiasi John Harris Lexicon technicum (1704).

Chambers' **Cyclopaedia** laikoma atspirties tašku d'Alembert darbams: norėta parengti „tik“ vertimą bei sistematizuoti. Diderot ir d'Alembert atrado nemažai spragų ir todėl papildę sukūrė savąją Encyclopédie.

----
Cyclopaedia

Terminas **Cyclopaedia** turi keletą reikšmių:

# Lucubrationes vel potius absolutissima cyclopaedia, pirmoji angliška enciklopedija;
# Ringelbergo enciklopedija (Bazelis, 1559).
Klounžuvės

**Klounžuvės** (*Antennariidae*) – velniažuvių (*Lophiiformes*) šeima. Paplitusios vandenynų atogrąžų srityse. Slepiasi priedugnyje tarp koralų. Nugaros pelekas virtęs savotiška meškere, kuria privilioja auką.
 
Šeimoje yra 12 genčių, žinomos 44 rūšys.
## Gentys
**[[Allenichthys]]*
*Karpotosios klounžuvės (*Antennarius*)
*Jūrų klounai (*Antennatus*)
*Dygieji jūrų klounai (*Echinophryne*)
*Australiniai jūrų klounai (*Histiophryne*)
*Sargasų jūros klounai (*Histrio*)
**[[Kuiterichthys]]*
*Vitlio klounžuvės (*Lophiocharon*)
*Plikieji jūrų klounai (*Nudiantennarius*)
*Baltadėmiai jūrų klounai (*Phyllophryne*)
*Spurguotosios klounžuvės (*Rhycherus*)
*Arlekininės klounžuvės (*Tathicarpus*)


Image:Ocellated frogfish.jpg|*Antennarius ocellatus*
Image:Sargassumfish.jpg|*Histrio pictus*
Šikšnosparninės

**Šikšnosparninės** (*Ogcocephalidae*) – velniažuvių (*Lophiiformes*) šeima. Paplitusios Atlanto ir Indijos vandenynuose, taip pat Ramiojo vandenyno vakarinėje dalyje. Tai dorsoventraliai suplotos žuvys, kurios savo išvaizda panašios į rajas. Gyvena priedugnyje net iki 4000 m gylyje.

Šeimoje yra 10 genčių, apie 65 rūšys.
## Gentys
**[[Coelophrys]]*
*Dvižiauniai jūrų šikšnosparniai (*Dibranchus*)
*Bukasnukės kastuvžuvės (*Halicmetus*)
*Apvaliosios kastuvžuvės (*Halieutaea*)
*Kastuvagalviai jūrų šikšnosparniai (*Halieutichthys*)
*Jūrų kastuvėliai (*Halieutopsis*)
*Aštriasnukės kastuvžuvės (*Malthopsis*)
*Paprastieji jūrų šikšnosparniai (*Ogcocephalus*)
**[[Solocisquama]]*
*Dėmėtieji jūrų šikšnosparniai (*Zalieutes*)


Image:Dibranchus atlanticus.jpg|Atlantinis dvižiaunis jūrų šikšnosparnis (*Dibranchus atlanticus*)
Image:Halieutaea coccinea.jpg|Andamaninė apvalioji kastuvžuvė (*Halieutaea coccinea*) 
Image:Halieutichthys aculeatus 2.jpg|Aštriadyglis kastuvagalvis jūrų šikšnosparnis (*Halieutichthys aculeatus*) 
Image:Malthopsis lutea.jpg|Indinė aštriasnukė kastuvžuvė (*Malthopsis lutea*)
Image:Ogdar u0.gif|Darvino jūrų šikšnosparnis (*Ogcocephalus darwini*)
Lucubrationes vel potius absolutissima cyclopaedia

**Ringelbergo enciklopedija** () – Vakarų Europos enciklopedijų, besiskiriančių savo kokybe, išleista visuotinė enciklopedija.

Autorius – I. Ringelbergas. Pilnas pavadinimas – Darbo nakties metu vaisiai arba absoliučioji enciklopedija. Enciklopedija dar kitaip yra vadinama Cyclopaedia.

Išleista 1541 m. Bazelyje tęsiant Speculum maius tradicijas.
Encyclopediae seu orbis disciplinarum tam sacrarum quam profanarum epistemon

**Encyclopediae seu orbis disciplinarum tam sacrarum quam profanarum epistemon** () – lotyniškoji visuotinė enciklopedija, išleista 1559 m. Bazelyje.

Sudarytojas – P. Skalichas Likijskis. Terminas „enciklopedija“ žinyne buvo pirmą kartą paminėtas šiuolaikine prasme.

## Šaltiniai
Dictionnaire historique et critique

**Dictionnaire historique et critique** () – visuotinė enciklopedija prancūzų kalba.

Išleido filosofas ir mokslininkas E. Beilis Roterdame 1695–97 m.

Žinynas yra tipinė antienciklopedija.

## Apimtis
2 tomai 11 leidimų; Bošo, 1820-24 m., t. 1-16.
Grosses vollständiges Universallexikon aller Wissenschaften und Künste

**Didysis pilnas universalusis visų mokslų ir menų leksikonas** (*Grosse vollständige Universallexikon aller Wissenschaften und Künste*) – didžiausios apimties ir pats svarbiausias vokiškas žinynas, išleistas XVIII a.

Autorius – Johann Heinrich Zedler (1706–1751). Nuo 1732 per 22 metus pasirodė 64 tomai, kurie buvo papildyti dar 4 t.

## Literatūra
* Elger Blühm: *Johann Heinrich Zedler und sein Lexikon*. In: *Jahrbuch der schlesischen Friedrich-Wilhelms-Universität zu Breslau*, Bd. 7, Würzburg 1962, S. 184-200
* Gu, Zhengxiang: Zum China-Bild des Zedlerschen Lexikons: Bibliographie der in seinen China-Artikeln besprochenenen oder als Quellen genannten Werke. In: Suevica 9 (2001/2002). Stuttgart 2004 [2005], S. 477-506 ISBN 3-88099-428-5
* Fritz Juntke: *Johann Heinrich Zedler's Grosses Vollständiges Universallexikon: Ein Beitrag zur Geschichte des Nachdruckes in Mitteldeutschland* (Schriften zum Bibliotheks - und Büchereiwesen in Sachsen-Anhalt, Heft 16), Halle 1956, S. 13-32
* Bernhard Kossmann: *Deutsche Universallexika des 18. Jahrhunderts. Ihr Wesen und ihr Informationswert, dargestellt am Beispiel der Werke von Jablonski und Zedler*, in: *Börsenblatt für den Deutschen Buchhandel* 24/89 (1968), Sp. 2946-2969
* Alfred Rüffler: *Die Pressezensur und Zedlers Universal-Lexicon im vorpreussischen Breslau*, in: *Schlesische Geschichtsblätter*, Jahrgang 1927, S. 63-66
* Ulrich Johannes Schneider: *Europa und der Rest der Welt. Zum geographischen Wissens in Zedlers Universal-Lexicon* PDF
* zur Biographie Zedlers: Gerd Quedenbaum, *Der Verleger und Buchhändler Johann Heinrich Zedler 1706–1751*, Hildesheim, New York 1977.

## Nuorodos
* Zedler leksikonas (Visi 68 skaitmenizuoti tomai su paieškos funkcija) 
* Deutsches Museum: Grosses vollständiges Universal-Lexicon aller Wissenschaften und Künste 
* Die Waisenhausdruckerei, Halė
Encyclopaedia Metropolitana

**Encyclopaedia Metropolitana** () – angliška visuotinė enciklopedija, išleista XIX a. (1817-45 m.).

## Apimtis

30 tomų; 2 leidimas – 1848-1858 m., iš viso išleista 40 t. Straipsniai išdėstyti sistemine bei abėcėline tvarka.
The National Cyclopedia

**The National Cyclopedia** () – angliška visuotinė enciklopedija, išleista XIX a. *The National Cyclopedia* pasirodymas tapo ryškiu įvykiu enciklopedijų rinkoje tuometinėje Anglijoje.

Išleista 1847–1851 m.

## Apimtis

12 tomų.
Herders Conversations-Lexikon

**Herders Conversations-Lexikon** – vokiška visuotinė enciklopedija.

Leidėjas – Bartholomä Herder (1774–1839).

Greta Brockhaus, Meyers Konversationslexikon ir Pierers Universal-Lexikon der Gegenwart und Vergangenheit – ketvirtasis itin reikšmingas konversacinis leksikonas XIX a. *Herders Conversations-Lexikon* pasirodė 1854–1857, Freiburg im Breisgau; leidykla – Verlag Herder.

Herderio leksikonui pradžią davė visuomeninis judėjimas ultramontanizmas.

## Apimtis
Enciklopediją sudaro 5 tomai.
Universal-Lexikon der Gegenwart und Vergangenheit

**Universal-Lexikon der Gegenwart und Vergangenheit** – vokiška visuotinė enciklopedija. Konversacinis leksikonas išleistas Heinrich A. Pierer († 1850).

Enciklopedija laikoma *„pirmuoju visiškai “suformuotu„ moderniuoju bendruoju leksikonu“* (Gurst 1976).

## Literatūra

* Günter Gurst: *Zur Geschichte des Konversationslexikons in Deutschland*. In Hans-Joachim Diesner und Günter Gurst: *Lexika gestern und heute*. Leipzig 1976: 137-169
Allgemeine Encyclopädie der Wissenschaften und Künste

**Allgemeine Encyclopädie der Wissenschaften und Künste** – vokiška visuotinė enciklopedija.

Rengėjai – Johann Samuel Ersch (1766–1828) ir Johann Gottfried Gruber (1774–1851).

## Istorija

Ersch ir Gruber 1818–1889 publikavo nebaigtą *Allgemeine Encyclopädie der Wissenschaften und Künste, in alphabetischer Folge* (167 tomai). Dalyvavo 400 bendradarbių; parengta apie 70 000 psl.

## Dalys

* „A-G“ (1. Section),
* „H-Ligatur“ (2. Section)
* „O-Phyxius“ (3. Section).
1831 Brockhaus-Verlag perėmė ir 1889 nebaigęs nutraukė rengimo darbus.

## "Ersch/Gruber" online

*Allgemeine Enzyklopädie der Wissenschaften und Künste* taip vad. *Göttinger Digitalisierungs-Zentrum* (*Niedersächsischen Staats - und Universitätsbibliothek Göttingen*) digitalizavo.
* Reprodukcijos

## Literatūra

* Joachim Bahlcke: *Enzyklopädie und Aufklärung im literarischen Deutschland. Zu Leben und Wirken des schlesischen Bibliothekars Johann Samuel Ersch (1766-1828)* (Berichte und Forschungen. Jahrbuch des Bundesinstituts für ostdeutsche Kultur und Geschichte; Band 5) 1997.

## Nuorodos

* Reinhard Markner: ''Johann Gottfried Gruber und die Ordnung des Wissens''
Goldman Sachs

**Goldman Sachs Group Inc.** – pelningiausias visų laikų Volstrito investicinis bankas. Šis bankas teikia įmonių susijungimų ir įsigijų patarimus, turto valdymo, maklerystės, pirminio viešo vertybinių popierių platinimo paslaugas. „Goldman Sachs“ taip pat užsiima prekyba vertybiniais popieriais savo sąskaita ir sudarinėja privataus kapitalo sandorius.

## Literatūra
* William D. Cohan. Money and Power: How Goldman Sachs Came to Rule the World.

## Nuorodos
* Bloomberg: Morgan Stanley Tops Goldman for First Time in Investment Banking, Trading (anglų k.)
Morgan Stanley

**Morgan Stanley** – stambus JAV investicinis bankas. Šis bankas buvo įsteigtas dalijantis „J.P. Morgan & Co.“ komerciniam bankui 1935 m. dėl įsigaliojusio Glasso-Steagallo įstatymo, reikalavusio atskirti investicinės bankininkystės padalinius nuo komercininės bankininkystės skyrių.

## Literatūra
* Patricia Beard. Blue Blood and Mutiny: The Fight for the Soul of Morgan Stanley.

## Nuorodos
* Bloomberg: Morgan Stanley Tops Goldman for First Time in Investment Banking, Trading
Jutkonys

**Jutkonys** – kaimas Kupiškio rajono savivaldybėje, apie 10 km į šiaurę nuo Kupiškio, netoli Virbališkių. Prateka Mituva ir Ožkalaukis, netoli teka Lėvuo. Praeina kelias , atsišakoja .

## Jutkonių dvaras

Dvarą XIX a. pradžioje pastatė Butrimas. Pastatas stačiakampis su plačiu keturių kolonų portiku. Kolonos yra su korintiniais kapiteliais, jas apačioje jungia neaukšta lentelių tvorelė. Visą fasadą juosia dviejų dalių antablementas, kurį sudaro frizas, suskaidytas triglifais, ir karnizas su modiljonais. Timpane – nemažas pusiau ovalus langas. Langai su apvadais ir viršuje turi dantytas prikaltes.

## Gyventojai

## Šaltiniai
LHV bankas

**Lõhmus, Haavel & Viisemann** (**LHV**) yra investicinis bankas, vienas pirmaujančių Baltijos šalyse, teikiantis platų investicinių paslaugų spektrą verslo ir privatiems klientams Estijoje, Latvijoje ir Lietuvoje.

Banko steigėjas – Rain Lõhmus.

LHV yra didžiausia pagal pajamas bei kapitalą Baltijos šalių investicinės bankininkystės bendrovė. LHV centrinė būstinė yra įsikūrusi Taline, o Rygoje ir Vilniuje veiklą vykdo LHV padaliniai.

1999 metais „Hansabank Markets“ vadovybės įkurta bendrovė LHV savo veiklą plėtoja Baltijos be Rytų Europos šalyse.

LHV veiklos sritys: įmonių finansai, privatusis kapitalas, turto valdymas, investicinės paslaugos, struktūrizuoti finansai.

## Nuorodos
Oficialus LHV tinklalapis (lietuvių, latvių, estų, anglų k.)